1.

Príloha I (časť FCL) sa mení takto: a) V ustanovení FCL.010 sa vkladá toto vymedzenie pojmov: i) „„Prevádzkovateľ výcviku založeného na dôkazoch (EBT)“ je organizácia, ktorá je držiteľom osvedčenia leteckého prevádzkovateľa (AOC) v súlade s prílohou III (časť ORO) k nariadeniu (EÚ) č. 965/2012 a ktorá vykonáva program EBT schválený príslušným orgánom v súlade s ustanoveniami uvedeného nariadenia.“; ii) „„Praktické posúdenie EBT“ je metóda posudzovania výkonnosti, ktorá slúži na overenie integrovaného výkonu spôsobilostí. Uskutočňuje sa v simulovanom alebo prevádzkovom prostredí.“; iii) „„Program EBT“ je program posudzovania a výcviku pilotov v súlade s ustanovením ORO.FC.231 prílohy III (časť ORO) k nariadeniu (EÚ) č. 965/2012.“; iv) „„Zmiešaný program EBT“ je program udržiavacieho výcviku a preskúšania prevádzkovateľa stanovený v ustanovení ORO.FC.230 prílohy III (časť ORO) k nariadeniu (EÚ) č. 965/2012, ktorého časť je určená na uplatňovanie EBT, ale nenahrádza preskúšanie odbornej spôsobilosti stanovené v dodatku 9 k tejto prílohe.“ b) V ustanovení FCL.015 sa dopĺňa toto písmeno g): „g) Výcvik absolvovaný v lietadle alebo v FSTD v súlade s prílohou III (časť ORO) k nariadeniu (EÚ) č. 965/2012 sa zohľadňuje v prípade požiadaviek na prax a predĺženie platnosti stanovených v tejto prílohe (časť FCL).“ c) V ustanovení FCL.035 písm. a) sa dopĺňa tento bod 4: „4. Všetky hodiny letu v letúnoch alebo turistických motorových klzákoch (TMG), na ktoré sa vzťahuje rozhodnutie členského štátu prijaté v súlade s článkom 2 ods. 8 písm. a) alebo c) nariadenia (EÚ) 2018/1139 alebo ktoré patria do rozsahu pôsobnosti prílohy I k uvedenému nariadeniu, sa započítajú v plnej výške, pokiaľ ide o splnenie požiadaviek na čas letu uvedených v ustanovení FCL.140.A písm. a) bode 1 a v ustanovení FCL.740.A písm. b) bode 1 podbode ii) tejto prílohy, za predpokladu, že sú splnené tieto podmienky: i) príslušný letún alebo turistický motorový klzák (TMG) patria do rovnakej kategórie a triedy ako lietadlá uvedené v časti FCL, v prípade ktorých sa hodiny letu majú započítať; ii) v prípade výcvikových letov s inštruktorom sa na použitý letún alebo turistický motorový klzák (TMG) vzťahuje povolenie uvedené v ustanovení ORA.ATO.135 prílohy VII (časť ORA) alebo v ustanovení DTO.GEN.240 prílohy VIII (časť DTO).“; d) V ustanovení FCL.235 sa písmeno a) nahrádza takto: „a) Žiadatelia o PPL absolvovaním praktickej skúšky preukážu schopnosť vykonávať úlohu veliaceho pilota danej kategórie lietadiel, príslušné postupy a manévre so spôsobilosťou zodpovedajúcou poskytovaným oprávneniam.“ e) Ustanovenie FCL.625 sa mení takto: i) V písmene b) sa dopĺňa tento bod 4: „4. Žiadatelia o predĺženie platnosti IR dostanú plný zápočet za preskúšanie odbornej spôsobilosti požadované v tejto podčasti po absolvovaní praktického posúdenia EBT u prevádzkovateľa EBT podľa dodatku 10 súvisiaceho s IR.“ ii) Písmeno c) sa nahrádza takto: „c) Obnovenie platnosti Po uplynutí platnosti IR žiadatelia s cieľom obnoviť platnosť svojich oprávnení musia spĺňať všetky tieto podmienky: 1. s cieľom určiť, či je opakovací výcvik potrebný na to, aby žiadateľ dosiahol úroveň odbornej spôsobilosti potrebnú na úspešné absolvovanie prístrojovej časti praktickej skúšky v súlade s dodatkom 9, žiadateľ absolvuje posúdenie jednou z týchto organizácií: i) ATO; ii) prevádzkovateľom EBT, ktorý získal osobitné schválenie na takýto opakovací výcvik; 2. absolvovať opakovací výcvik v organizácii, ktorá zabezpečuje posúdenie v súlade s bodom 1, ak to táto organizácia považuje za potrebné; 3. po splnení požiadaviek bodu 1 a prípadne bodu 2 úspešne absolvovať preskúšanie odbornej spôsobilosti v súlade s dodatkom 9 alebo absolvovať praktické posúdenie EBT v súlade s dodatkom 10 v príslušnej kategórii lietadiel. Toto praktické posúdenie EBT sa môže kombinovať s opakovacím výcvikom uvedeným v bode 2; 4. byť držiteľmi príslušnej kvalifikačnej kategórie na triedu alebo typovej kvalifikačnej kategórie, pokiaľ nie je v tejto prílohe stanovené inak.“ iii) Písmená e) a f) sa nahrádzajú takto: „e) Držitelia platnej IR v preukaze spôsobilosti pilota vydanom treťou krajinou v súlade s prílohou 1 k Chicagskemu dohovoru sú oslobodení od plnenia požiadaviek uvedených v písmene c) bode 1, písmene c) bode 2 a písmene d), keď obnovujú platnosť oprávnení IR obsiahnutých v preukazoch spôsobilosti vydaných v súlade s touto prílohou. f) Preskúšanie odbornej spôsobilosti uvedené v písmene c) bode 3 sa môže spojiť s preskúšaním odbornej spôsobilosti vykonávaným na účely obnovenia platnosti príslušnej kvalifikačnej kategórie na triedu alebo typovej kvalifikačnej kategórie.“ f) Ustanovenie FCL.625.A písm. a) sa mení takto: i) Bod 2 sa nahrádza takto: „2. úspešne absolvovať preskúšanie odbornej spôsobilosti v súlade s dodatkom 9 alebo absolvovať praktické posúdenie EBT v súlade s dodatkom 10, ak je predĺženie platnosti IR spojené s predĺžením platnosti kvalifikačnej kategórie na triedu alebo typovej kvalifikačnej kategórie;“. ii) Bod 4 sa nahrádza takto: „4. V prípade predĺženia platnosti podľa bodu 3 sa môže použiť trenažér letových a navigačných postupov (FNPT II) alebo letový simulátor (FFS) predstavujúci príslušnú triedu alebo typ letúna za predpokladu, že prinajmenšom každé druhé preskúšanie odbornej spôsobilosti s cieľom predĺženia platnosti IR(A) sa vykoná na letúne.“ g) Ustanovenie FCL.740 sa nahrádza takto: „FCL.740 Platnosť a obnovenie platnosti kvalifikačných kategórií na triedu a typových kvalifikačných kategórií a) Platnosť 1. Obdobie platnosti kvalifikačných kategórií na triedu a typových kvalifikačných kategórií je 1 rok s výnimkou kvalifikačných kategórií na triedu pre jednopilotné jednomotorové letúny, pre ktoré je obdobie platnosti 2 roky, pokiaľ nie je v OSD stanovené inak. Ak sa piloti rozhodnú splniť požiadavky na predĺženie platnosti skôr, než je uvedené v ustanoveniach FCL.740.A, FCL.740.H, FCL.740.PL a FCL.740.As, nové obdobie platnosti sa začína od dátumu preskúšania odbornej spôsobilosti. 2. Žiadatelia o predĺženie platnosti kvalifikačnej kategórie na triedu alebo typovej kvalifikačnej kategórie dostanú plný zápočet za preskúšanie odbornej spôsobilosti požadované v tejto podčasti po absolvovaní praktického posúdenia EBT podľa dodatku 10 u prevádzkovateľa EBT, ktorý vykonáva EBT pre príslušnú kvalifikačnú kategóriu na triedu alebo typovú kvalifikačnú kategóriu. b) Obnovenie platnosti Na obnovenie platnosti kvalifikačnej kategórie na triedu alebo typovej kvalifikačnej kategórie žiadatelia musia spĺňať všetky tieto podmienky: 1. s cieľom určiť, či je opakovací výcvik potrebný na to, aby žiadateľ dosiahol úroveň odbornej spôsobilosti potrebnú na bezpečnú prevádzku lietadla, žiadateľ absolvuje posúdenie v jednej z týchto organizácii: i) ATO; ii) DTO alebo v ATO, ak mu uplynula platnosť kvalifikačnej kategórie na triedu nie vysokovýkonných jednomotorových piestových letúnov, kvalifikačnej kategórie na triedu turistických motorových klzákov (TMG) alebo typovej kvalifikačnej kategórie na jednomotorové vrtuľníky uvedené v ustanovení DTO.GEN.110 písm. a) bode 2 podbode c) prílohy VIII; iii) DTO, ATO alebo s inštruktorom, ak mu platnosť kvalifikačnej kategórie uplynula pred menej ako tromi rokmi a ak išlo o kvalifikačnú kategóriu na triedu nie vysokovýkonných jednomotorových piestových letúnov alebo kvalifikačnú kategóriu na triedu turistických motorových klzákov (TMG); iv) prevádzkovateľ EBT, ktorý získal osobitné schválenie na takýto opakovací výcvik; 2. absolvovať opakovací výcvik v organizácii alebo s inštruktorom, ktorí zabezpečujú posúdenie v súlade s bodom 1, ak to táto organizácia alebo tento inštruktor považujú za potrebné; 3. po splnení požiadaviek bodu 1 a prípadne bodu 2 úspešne absolvovať preskúšanie odbornej spôsobilosti v súlade s dodatkom 9 alebo absolvovať praktické posúdenie EBT v súlade s dodatkom 10. Toto praktické posúdenie EBT sa môže kombinovať s opakovacím výcvikom uvedeným v bode 2. Bez ohľadu na písmeno b) bod 1, písmeno b) bod 2 a písmeno b) bod 3 piloti, ktorí sú držiteľmi kvalifikačnej kategórie na letové skúšky vydanej v súlade s ustanovením FCL.820 a ktorí sa podieľali na skúšobných letoch v rámci vývoja, osvedčovania alebo výroby daného typu lietadla a absolvovali buď 50 hodín celkového času letu, alebo 10 hodín času letu vo funkcii veliaceho pilota (PIC) pri letových skúškach na danom type v roku predchádzajúcom dátumu ich žiadosti, sú oprávnení požiadať o predĺženie platnosti alebo obnovenie platnosti príslušnej typovej kvalifikačnej kategórie. Žiadatelia sú oslobodení od plnenia požiadaviek uvedených v písmene b) bode 1 a písmene b) bode 2, ak sú držiteľmi platnej kvalifikačnej kategórie na tú istú triedu alebo typ lietadla v preukaze spôsobilosti pilota vydanom treťou krajinou v súlade s prílohou 1 k Chicagskemu dohovoru a ak sú oprávnení uplatňovať oprávnenia tejto kvalifikačnej kategórie. c) Piloti, ktorí sa prestávajú zúčastňovať na programe EBT prevádzkovateľa po tom, ako nepreukázali prijateľnú úroveň spôsobilosti v súlade s predmetným programom EBT, nesmú uplatňovať oprávnenia tejto typovej kvalifikačnej kategórie, pokiaľ nespĺňajú jednu z týchto podmienok: 1. absolvovali praktické posúdenie EBT v súlade s dodatkom 10; 2. úspešne absolvovali preskúšanie odbornej spôsobilosti v súlade s ustanovením FCL.625 písm. c) bodom 3 alebo prípadne ustanovením FCL.740 písm. b) bodom 3. V takom prípade sa neuplatňuje ustanovenie FCL.625 písm. b) bod 4 a ustanovenie FCL.740 písm. a) bod 2.“; h) Ustanovenie FCL.720.A sa mení takto: i) Písmeno a) sa mení takto: 1. Prvý odsek sa nahrádza takto: „Žiadatelia o prvotné vydanie oprávnení na prevádzku jednopilotných letúnov vo viacpilotnej prevádzke musia pri podávaní žiadosti o vydanie kvalifikačnej kategórie na triedu alebo typovej kvalifikačnej kategórie, alebo pri rozširovaní oprávnení kvalifikačnej kategórie na triedu alebo typovej kvalifikačnej kategórie, ktorých už sú držiteľmi, o viacpilotnú prevádzku, spĺňať požiadavky uvedené v písmene b) bode 4 a pred začiatkom príslušného výcvikového kurzu požiadavky v písmene b) bode 5.“ 2. Bod 3 sa nahrádza takto: „3. Jednopilotných vysokovýkonných letúnov so zložitou konštrukciou Žiadatelia o vydanie typovej kvalifikačnej kategórie na jednopilotný letún so zložitou konštrukciou, ktorý sa klasifikuje ako vysokovýkonný letún, musia nad rámec požiadaviek uvedených v bode 2) splniť všetky tieto požiadavky: i) sú alebo boli držiteľmi IR(A) pre jednomotorové, prípadne viacmotorové letúny, ako sa stanovuje v podčasti G; ii) na účely vydania prvej typovej kvalifikačnej kategórie musia pred začatím výcvikového kurzu pre typovú kvalifikačnú kategóriu spĺňať požiadavky uvedené v písmene b) bode 5.“ ii) Písmeno b) sa mení takto: 1. Úvodná veta sa nahrádza takto: „Žiadatelia o vydanie prvej typovej kvalifikačnej kategórie na viacpilotný letún sú žiaci – piloti, ktorí práve absolvujú výcvik v rámci výcvikového kurzu MPL alebo pred začatím výcvikového kurzu pre typovú kvalifikačnú kategóriu spĺňajú tieto požiadavky:“ 2. Bod 5 sa nahrádza takto: „5. absolvovali výcvikový kurz uvedený v ustanovení FCL.745.A, pokiaľ nespĺňajú niektorú z týchto podmienok: i) v priebehu predchádzajúcich troch rokov absolvovali výcvik a preskúšanie v súlade s ustanoveniami ORO.FC.220 a ORO.FC.230 prílohy III (časť ORO) k nariadeniu (EÚ) č. 965/2012; ii) absolvovali výcvik uvedený v ustanovení FCL.915 písm. e) bode 1 podbode ii).“ i) V ustanovení FCL.740.A písm. a) sa bod 1 nahrádza takto: „1. v období troch mesiacov bezprostredne predchádzajúcich dátumu uplynutia platnosti kvalifikačnej kategórie úspešne absolvuje preskúšanie odbornej spôsobilosti v súlade s dodatkom 9 alebo absolvuje praktické posúdenie EBT v súlade s dodatkom 10 v letúne príslušnej triedy alebo typu alebo vo výcvikovom zariadení na simuláciu letu (FSTD), ktoré predstavuje letún príslušnej triedy alebo typu, a“. j) Ustanovenie FCL.905.TRI sa nahrádza takto: „FCL.905.TRI TRI – Oprávnenia a podmienky a) Inštruktor typovej kvalifikačnej kategórie (TRI) je oprávnený vykonávať výcvik na účely: 1. predĺženia platnosti a obnovenia platnosti prístrojovej kvalifikačnej kategórie (IR) za predpokladu, že TRI je držiteľom platnej IR; 2. vydania osvedčenia inštruktora typovej kvalifikačnej kategórie (TRI) alebo inštruktora výcviku na simulátore (SFI) za predpokladu, že držiteľ spĺňa všetky tieto podmienky: i) má aspoň 50 hodín praxe ako inštruktor TRI alebo SFI v súlade s týmto nariadením alebo nariadením (EÚ) č. 965/2012; ii) absolvoval osnovy letového výcviku príslušnej časti výcvikového kurzu pre TRI v súlade s ustanovením FCL.930.TRI písm. a) bodom 3 k spokojnosti vedúceho výcviku ATO; 3. v prípade TRI pre jednopilotné letúny: i) vydania, predĺženia platnosti a obnovenia platnosti typových kvalifikačných kategórií na jednopilotné vysokovýkonné letúny so zložitou konštrukciou za predpokladu, že žiadateľ chce získať oprávnenia na jednopilotnú prevádzku. Oprávnenia inštruktora typovej kvalifikačnej kategórie pre jednopilotné letúny TRI(SPA) sa môžu rozšíriť o letový výcvik pre typové kvalifikačné kategórie na jednopilotný vysokovýkonný letún so zložitou konštrukciou vo viacpilotnej prevádzke za predpokladu, že TRI spĺňa niektorú z týchto podmienok: A) je alebo bol držiteľom osvedčenia TRI pre viacpilotné letúny; B) absolvoval aspoň 500 hodín na letúnoch vo viacpilotnej prevádzke a absolvoval výcvikový kurz MCCI v súlade s ustanovením FCL.930.MCCI; ii) kurzu preukazu spôsobilosti pilota viacčlennej posádky (MPL) v základnej fáze za predpokladu, že jeho oprávnenia sú rozšírené o viacpilotnú prevádzku a že je alebo bol držiteľom osvedčenia FI(A) alebo IRI(A); 4. v prípade TRI pre viacpilotné letúny: i) vydania, predĺženia platnosti a obnovenia platnosti typových kvalifikačných kategórií na: A) viacpilotné letúny; B) jednopilotné vysokovýkonné letúny so zložitou konštrukciou, ak chce žiadateľ získať oprávnenia na viacpilotnú prevádzku; ii) výcviku MCC; iii) kurzu MPL v základnej, strednej a pokročilej fáze za predpokladu, že pre základnú fázu je alebo bol držiteľom osvedčenia FI(A) alebo IRI(A); 5. v prípade TRI pre vrtuľníky: i) vydania, predĺženia platnosti a obnovenia platnosti typových kvalifikačných kategórií na vrtuľníky; ii) výcviku MCC za predpokladu, že je držiteľom typovej kvalifikačnej kategórie na viacpilotné vrtuľníky; iii) rozšírenia prístrojovej kvalifikačnej kategórie IR(H) na jednomotorové vrtuľníky na prístrojovú kvalifikačnú kategóriu IR(H) na viacmotorové vrtuľníky; 6. v prípade TRI pre lietadlá so vztlakovými motormi: i) vydania, predĺženia platnosti a obnovenia platnosti typových kvalifikačných kategórií na lietadlá so vztlakovými motormi; ii) výcviku MCC. b) Oprávnenia inštruktora TRI zahŕňajú oprávnenia na vykonávanie praktického posúdenia EBT u prevádzkovateľa EBT za predpokladu, že inštruktor spĺňa požiadavky prílohy III (časť ORO) k nariadeniu (EÚ) č. 965/2012 na štandardizáciu inštruktorov EBT u daného prevádzkovateľa EBT.“ k) V ustanovení FCL.905.SFI sa dopĺňa toto písmeno e): „e) Oprávnenia inštruktora SFI zahŕňajú oprávnenia na vykonávanie praktického posúdenia EBT u prevádzkovateľa EBT za predpokladu, že inštruktor spĺňa požiadavky prílohy III (časť ORO) k nariadeniu (EÚ) č. 965/2012 na štandardizáciu inštruktorov EBT u daného prevádzkovateľa EBT.“ l) V ustanovení FCL.930.SFI sa písmeno a) nahrádza takto: „a) Výcvikový kurz pre SFI zahŕňa: 1. obsah kurzu pre príslušnú typovú kvalifikačnú kategóriu týkajúci sa FSTD; 2. relevantné časti technického výcviku a osnovy letového výcviku týkajúce sa FSTD ako súčasť príslušného výcvikového kurzu TRI; 3. 25 hodín výcviku vyučovania a učenia sa.“ m) V ustanovení FCL.1015 sa písmeno a) nahrádza takto: „a) Žiadateľ o osvedčenie examinátora absolvuje kurz normalizácie, ktorý poskytuje príslušný orgán alebo organizácia schválená na výcvik a ktorý schváli príslušný orgán.“ n) V ustanovení FCL.1025 písm. b) sa body 1 a 2 a úvodná veta bodu 3 nahrádzajú takto: „1. pred dátumom uplynutia platnosti osvedčenia vykonali aspoň šesť praktických skúšok, preskúšaní odbornej spôsobilosti, posúdení spôsobilosti alebo hodnotiacich fáz EBT počas modulu EBT uvedeného v ustanovení ORO.FC.231 prílohy III (časť ORO) k nariadeniu (EÚ) č. 965/2012; 2. v období 12 mesiacov bezprostredne predchádzajúcich dátumu uplynutia platnosti osvedčenia sa zúčastnili na opakovacom seminári examinátorov, ktorý poskytuje príslušný orgán alebo organizácia schválená na výcvik a ktorý schválil príslušný orgán; 3. jedna z praktických skúšok, preskúšaní odbornej spôsobilosti, posúdení spôsobilosti alebo hodnotiacich fáz EBT vykonaných v súlade s bodom 1 sa uskutoční v období 12 mesiacov bezprostredne predchádzajúcich dátumu uplynutia platnosti osvedčenia examinátora a:“. o) Ustanovenie FCL.1010.SFE písm. a) sa mení takto: i) V bode 1 sa podbod ii) nahrádza takto: „ii) sú držiteľmi osvedčenia SFI(A) na príslušný typ letúna a“; ii) V bode 2 sa podbod ii) nahrádza takto: „ii) sú držiteľmi osvedčenia SFI(A) na príslušnú triedu alebo príslušný typ letúna a“. p) Dodatok 1 sa mení takto: i) Bod 1 sa nahrádza takto: „1. LAPL a PPL“; ii) Body 1.1, 1.2, 1.3 a 1.4 sa nahrádzajú takto: „1.1. Na účely vydania LAPL dostane držiteľ LAPL pre inú kategóriu lietadiel plný zápočet vo vzťahu k požiadavkám na teoretické vedomosti v spoločných predmetoch, ktoré sú stanovené v ustanovení FCL.120 písm. a). 1.2. Na účely vydania LAPL alebo PPL dostanú držitelia PPL, CPL alebo ATPL pre inú kategóriu lietadiel zápočet vo vzťahu k požiadavkám na teoretické vedomosti v spoločných predmetoch, ktoré sú stanovené v ustanovení FCL.215 písm. a). Tento zápočet sa vzťahuje aj na žiadateľov o LAPL alebo PPL, ktorí sú držiteľmi preukazu spôsobilosti pilota balónov (BPL) vydaného v súlade s prílohou III (časť BFCL) k nariadeniu (EÚ) 2018/395 alebo preukazu spôsobilosti pilota vetroňa (SPL) vydaného v súlade s prílohou III (časť SFCL) k vykonávaciemu nariadeniu (EÚ) 2018/1976 s tou výnimkou, že predmet „navigácia“ sa nezapočítava. 1.3. Držiteľ LAPL dostane na účely vydania PPL na lietadlá tej istej kategórie plný zápočet vo vzťahu k požiadavkám na teoretickú výučbu a skúšky. 1.4. Odchylne od bodu 1.2 musí na účely vydania LAPL(A) držiteľ preukazu SPL vydaného v súlade s prílohou III (časť SFCL) k vykonávaciemu nariadeniu (EÚ) 2018/1976 s oprávneniami na lietanie s turistickými motorovými klzákmi (TMG) preukázať primeranú úroveň teoretických vedomostí pre triedu jednomotorových piestových letúnov (pozemných) v súlade s ustanovením FCL.135.A písm. a) ods. 2“; iii) Bod 4.1 sa nahrádza takto: „4.1. Žiadatelia o IR alebo BIR, ktorí úspešne absolvovali príslušné teoretické skúšky pre CPL na lietadlá tej istej kategórie, dostanú zápočet vo vzťahu k požiadavkám na teoretické vedomosti v týchto predmetoch: — ľudská výkonnosť, — meteorológia, — komunikácia.“ q) V oddiele A dodatku 3 sa písmeno b) v bode 9 nahrádza takto: „b) 70 hodín letu vo funkcii veliaceho pilota (PIC), z čoho až 55 hodín môžu absolvovať vo funkcii žiaka – veliaceho pilota (SPIC). Čas letu podľa prístrojov vo funkcii SPIC sa započítava do času letu vo funkcii veliaceho pilota len maximálne do výšky 20 hodín;“; r) V oddiele A dodatku 6 sa bod 2 nahrádza takto: „2. Uchádzači o modulový kurz IR(A) musia byť držiteľmi PPL(A) alebo CPL(A). Uchádzači o procedurálny modul kurzu letu podľa prístrojov, ktorí nie sú držiteľmi CPL(A), musia byť držiteľmi BIR alebo osvedčenia o absolvovaní základného modulu kurzu letu podľa prístrojov. Schválená výcviková organizácia zabezpečí, aby uchádzač o kurz IR(A) pre viacmotorové letúny, ktorý nie je držiteľom kvalifikačnej kategórie na triedu alebo typovej kvalifikačnej kategórie na viacmotorové letúny, pred začiatkom letového výcviku v rámci kurzu IR(A) absolvoval výcvik na viacmotorové letúny podľa podčasti H.“ s) Oddiel B dodatku 9 sa mení takto: i) Bod 5 sa mení takto: 1. V písmene k) sa tabuľka nahrádza takto: „1. 2. 3. 4. 5. Typ prevádzky Typ lietadla SP MP SP → MP (prvotné) MP → SP (prvotné) SP + MP výcvik skúšanie/kontrola výcvik skúšanie/kontrola výcvik skúšanie/kontrola výcvik, skúšanie a kontrola (jednomotorové letúny) výcvik, skúšanie a kontrola (viacmotorové letúny) jednomotorové letúny viacmotorové letúny Prvotné vydanie Všetky (okrem SP so zložitou konštrukciou) oddiely 1 – 6 oddiely 1 – 6 MCC CRM ľudské faktory TEM oddiely 1 – 7 oddiely 1 – 6 MCC CRM ľudské faktory TEM oddiel 7 oddiely 1 – 6 1.6, 4.5, 4.6, 5.2 a prípadne jedno priblíženie z oddielu 3.B 1.6, oddiel 6 a prípadne jedno priblíženie z oddielu 3.B SP so zložitou konštrukciou 1 – 7 1 – 6 Predĺženie platnosti Všetky neuplatňuje sa oddiely 1 – 6 neuplatňuje sa oddiely 1 – 6 neuplatňuje sa neuplatňuje sa neuplatňuje sa neuplatňuje sa MPO: oddiely 1 – 7 (výcvik) oddiely 1 – 6 (kontrola) SPO: 1.6, 4.5, 4.6, 5.2 a prípadne jedno priblíženie z oddielu 3.B MPO: oddiely 1 – 7 (výcvik) oddiely 1 – 6 (kontrola) SPO: 1.6, oddiel 6 a prípadne jedno priblíženie z oddielu 3.B Obnovenie platnosti Všetky FCL.740 oddiely 1 – 6 FCL.740 oddiely 1 – 6 neuplatňuje sa neuplatňuje sa neuplatňuje sa neuplatňuje sa výcvik: FCL.740 kontrola: ako pri predĺžení platnosti výcvik: FCL.740 kontrola: ako pri predĺžení platnosti“; 2. V tabuľke v písmene l) sa riadok pre cvičenie v bode 7.2.2 nahrádza takto: „7.2.2. Tieto cvičenia na obnovenie kontroly nad riadením: — obnovenie kontroly pri stúpavom lete z rôznych uhlov náklonu a — obnovenie kontroly pri klesavom lete z rôznych uhlov náklonu. P X Na toto cvičenie sa nepoužije letún.“; t) Dopĺňa sa tento dodatok 10: „Dodatok 10 Predĺženie platnosti a obnovenie platnosti typových kvalifikačných kategórií a predĺženie platnosti a obnovenie platnosti prístrojových kvalifikačných kategórií (IR) v kombinácii s predĺžením platnosti alebo obnovením platnosti typových kvalifikačných kategórií – praktické posúdenie EBT A. Všeobecné 1. Predĺženie platnosti a obnovenie platnosti typových kvalifikačných kategórií, ako aj predĺženie platnosti a obnovenie platnosti IR v kombinácii s predĺžením platnosti alebo obnovením platnosti typových kvalifikačných kategórií v súlade s týmto dodatkom uskutočnia len prevádzkovatelia EBT, ktorí spĺňajú všetky tieto podmienky: a) vytvorili program EBT relevantný pre príslušnú typovú kvalifikačnú kategóriu alebo IR v súlade s ustanovením ORO.FC.231 prílohy III (časť ORO) k nariadeniu (EÚ) č. 965/2012; b) majú najmenej 3 roky skúseností s vykonávaním zmiešaného programu EBT; c) organizácia určila manažéra EBT pre každú typovú kvalifikačnú kategóriu v rámci programu EBT. Manažéri EBT musia spĺňať všetky tieto podmienky: i) sú držiteľmi oprávnení examinátora pre príslušnú typovú kvalifikačnú kategóriu; ii) majú rozsiahle skúsenosti s výcvikom ako inštruktori pre príslušnú typovú kvalifikačnú kategóriu; iii) ide o osobu určenú v súlade s ustanovením ORO.AOC.135 písm. a) bodom 2 prílohy III (časť ORO) k nariadeniu (EÚ) č. 965/2012, alebo zástupcu tejto osoby. 2. Manažér EBT zodpovedný za príslušnú typovú kvalifikačnú kategóriu zaistí, že žiadateľ spĺňa všetky požiadavky na kvalifikáciu, výcvik a prax uvedené v tejto prílohe na účely predĺženia platnosti alebo obnovenia platnosti príslušnej kvalifikačnej kategórie. 3. Žiadatelia, ktorí chcú predĺžiť platnosť alebo obnoviť platnosť kvalifikačnej kategórie v súlade s týmto dodatkom, musia spĺňať všetky tieto podmienky: a) zapíšu sa do programu EBT prevádzkovateľa; b) v prípade predĺženia platnosti kvalifikačnej kategórie absolvujú program EBT prevádzkovateľa počas obdobia platnosti príslušnej kvalifikačnej kategórie; c) v prípade obnovenia kvalifikačnej kategórie dodržiavajú postupy vypracované prevádzkovateľom EBT v súlade s ustanovením ORO.FC.231 písm. a) bodom 5 prílohy III (časť ORO) k nariadeniu (EÚ) č. 965/2012. 4. Predĺženie platnosti alebo obnovenie platnosti kvalifikačnej kategórie v súlade s týmto dodatkom zahŕňa všetky tieto prvky: a) priebežné praktické posúdenie EBT v rámci programu EBT; b) preukázanie prijateľnej úrovne výkonnosti pri všetkých spôsobilostiach; c) administratívny úkon spočívajúci v predĺžení platnosti alebo obnovení platnosti preukazu spôsobilosti, v prípade ktorého manažér EBT zodpovedný za príslušnú typovú kvalifikačnú kategóriu vykonáva všetky tieto činnosti: 1. zaisťuje, že sú splnené požiadavky uvedené v ustanovení FCL.1030; 2. ak koná v súlade s ustanovením FCL.1030 písm. b) bodom 2, zapíše v preukaze spôsobilosti žiadateľa nový dátum uplynutia platnosti danej kvalifikačnej kategórie. Tento zápis môže vykonať v mene manažéra EBT iná osoba, ak jej manažér EBT udelil poverenie na tento úkon v súlade s postupmi stanovenými v programe EBT. B. Vykonanie praktického posúdenia ebt 5.Praktické posúdenie EBT sa vykonáva v súlade s programom EBT prevádzkovateľa.